**МЕТОДИКА ЗА ОЦЕНКА НА ОФЕРТИТЕ**

**МЕТОДИКА ЗА ОПРЕДЕЛЯНЕ НА КОМПЛЕКСНАТА**

**ОЦЕНКА НА ОФЕРТИТЕ**

в открита процедура за възлагане на обществена поръчка с предмет**:**

***„Извършване на строителен надзор при изпълнение на Реконструкция на водопроводи в ж.к. „Орел“, гр. Разград“***

Всички оферти, които отговарят на обявените от Възложителя условия и бъдат допуснати до разглеждане, ще бъдат оценявани по критерия **„икономически най-изгодна оферта”.** Класирането на допуснатите до оценка оферти се извършва на база получена от всяка оферта **„Комплексна оценка“(КО).** Максималният брой точки, които участник може да получи е 25 точки.

Показателите, по които ще се определи икономически най-изгодната оферта, и тежестта на всеки един от тях в комплексната оценка на офертата са както следва:

|  |  |  |
| --- | --- | --- |
| **Показател –П** | **Максимално възможен брой точки** | **Относителна тежест в комплексната оценка** |
| ТО – Техническa оценка | 15 | 60% |
| ПЦ – Предлагана цена | 10 | 40% |

I. Определяне на комплексната оценка /КО/ на офертата оценката се извършва по посочените показатели и съответните им относителни тежести и съгласно комплексната оценка по следната формула:

КО = ТО + ПЦ

Комисията класира на първо място и предлага за Изпълнител учасникът, който е получил най – много точки /т.е. най- висока комплексна оценка/.

II. Показателите за оценяване са:

* 1. ТЕХНИЧЕСКА ОЦЕНКА /ТО/- максимален брой точки – 15 т.
  2. ПРЕДЛАГАНА ЦЕНА /ПЦ/ - предложена от участника крайна цена за изпълнение на поръчката – максимален брой точки – 10 т.

III. Последователност и методика на оценката

**1. ПЪРВИ ЕТАП – ТЕХНИЧЕСКА ОЦЕНКА**

Техническите предложения се проверяват, за да се установи, че те са подготвени и представени в съответствие с изискванията на документацията за участие в процедурата. На оценка подлежат само оферти, които отговарят на изискванията на Възложителя, като се оценяват техните предимства.

Техническата оценка /ТО/ отчита качеството и предимствата на предложения подход за работа и организация на изпълнението по следните критерии, като всеки от тях носи:

|  |  |  |
| --- | --- | --- |
| **Критерии** | **Оценка (точки)** | **Мотиви и аргументи на комисията** |
| *Участникът е описал задачите, които ще следва при упражняване на строителен надзор и при упражняване на инвеститорски контрол, в тяхната последователност, като е обосновал всяка задача с относимостта й към предмета на поръчката, приложимата нормативна уредба и техническата спецификация.* | **5** |  |
| *- Участникът е описал задачите, които ще следва при упражняване на строителен надзор и при упражняване на инвеститорски контрол, в тяхната последователност, като е обосновал всяка задача с относимостта й към предмета на поръчката, приложимата нормативна уредба и техническата спецификация.*  *- Участникът е предложил конкретно отговорно лице от инженерно-техническия си състав за изпълнението на всяка задача, като е предложил и срок за изпълнението й и доказва в предложението си обезпечеността на всяка задача с човешки и материален ресурс, така че да се обезпечи контрола върху законосъобразността на изпълнението на всички СМР, вкл. проби и изпитвания, без това да забавя изпълнението на договора за строителство.* | **10** |  |
| *- Участникът е описал задачите, които ще следва при упражняване на строителен надзор и при упражняване на инвеститорски контрол, в тяхната последователност, като е обосновал всяка задача с относимостта й към предмета на поръчката, приложимата нормативна уредба и техническата спецификация.*  *- Участникът е предложил конкретно отговорно лице от инженерно-техническия си състав за изпълнението на всяка задача, като е предложил и срок за изпълнението й и доказва в предложението си обезпечеността на всяка задача с човешки и материален ресурс, така че да се обезпечи контрола върху законосъобразността на изпълнението на всички СМР, вкл. проби и изпитвания, без това да забавя изпълнението на договора за строителство.*  *- Участникът е предложил организация за комуникиране и обсъждане с всички участници в строителния процес, на напредъка, качеството и законосъобразността на СМР, срещнатите трудности и възможните решения. Участникът е предвидил и дейности, чрез които да осъществява контрол върху изпълнителя на СМР при прилагането на мерки за намаляване на затрудненията по време на строителството за живеещите в сградата.* | **15** |  |
| ***В случай че участникът не е изпълнил изискванията на първия критерий, за който се присъждат минималния брой точки - 5, то той ще бъде отстранен от по-нататъшна оценка.*** | | |

**2. ВТОРИ ЕТАП – ОЦЕНКА ПО ПРЕДЛАГАНА ЦЕНА**

До оценка по показател Предлагана цена (ПЦ) се допускат само оферти, които съответстват на условията за изпълнение на обществената поръчка.

Участникът предложил най–ниска цена за изпълнение на поръчката, получава максимален брой точки по показателя – 10 точки. Оценките на участниците по показателя се изчисляват по формулата:

**ПЦ = (Цmin / Цi) х 10 = .... (брой точки)**

Където:

**Цi** е предложената крайна цена в лева без ДДС съгласно Ценовото предложение на съответния участник

и

**Цmin** е минималната предложена крайна цена в лева без ДДС съгласно Ценовите предложения на всички участници.

***ВАЖНО:***

*В случай, че участник не покрие базовия критерий, за който се присъждат минималния размер от 5 точки по показател ТО, той ще бъде отстранен от по-нататъшно участие в процедурата!*

*При оценка на всеки един от показателите (технически и финансов) Комисията изчислява точките с точност до втория знак след десетичната запетая.*

*В случай че комплексните оценки на две или повече оферти са равни, за икономически най-изгодна се приема тази оферта, в която се предлага най-ниска цена. При условие че и цените са еднакви се сравняват оценките по показателя с най-висока относителна тежест и се избира офертата с по-благоприятна стойност по този показател. В случай, че офертата не може да се определи по този ред, Комисията провежда публично жребий за определяне на изпълнител между класираните на първо място оферти.*